JCh–2014: Belgiya va Jazoir pley-offga chiqdi, Rossiya hamda Janubiy Koreya esa uyga qaytadi

Jahon chempionatining H guruhi doirasida 3-turidan o‘rin olgan barcha uchrashuvlar o‘z nihoyasiga yetdi. Rossiya termasi Jazoir terma jamoasiga qarshi o‘yinda g‘alabani qo‘ldan boy bergan bo‘lsa, Belgiya termasi esa Janubiy Koreya termasini yenggan holda, pley-off bosqichiga chiqdi. Bu haqda Uff.uz xabar berdi.

Fabio Kapello shogirdlari, pleyy-off bosqichiga chiqishlari uchun g‘alabaga erishishlari lozim edi va Korokin Jazoirga qarshi o‘yinning 6-daqiqasiga o‘z goli bilan butun rossiyalik muxlislarning qalbida umid uyg‘otdi. Biroq 60-daqiqasida Slimanining goli qimmatga tushdi. Aynan shu natija bilan yakunlangan uchrashuv Rossiyani umuman qoniqtirmadi. Jazoir pley-offga yo‘l oldi.
Belgiya esa kutilganidek, Janubiy Koreyani mag‘lub etdi. Uchrashuvdagi yagona golni Vertongen kiritdi hamda o‘z termasiga kichik hisobdagi g‘alabani keltirdi.

Shu tariqa, Belgiya hamda Jazoir terma jamoalari H guruhidan mos ravishda birinchi hamda ikkinchi o‘rinda pley-off bosqichiga chiqdi.
JCh–2014 H guruhi 3-tur
Jazoir–Rossiya 1:1 (0:1, 1:0)
Gollar: 0:1 – 6 Kokorin, 1:1 – 60 Slimani.
Jazoir – Mboli, Mandi, Allish, Belkalem, Mesba, Bentaleb, Medjani, Feguli, Braimi (Yebda, 71), Djabu (Gilas, 77), Slimani (Sudani, 90).
Rossiya – Akinfeyev, Kozlov, V. Berezutskiy, Ignashevich, D. Kombarov, Glushakov (Denisov, 46), Fayzulin, Shatov (Dzagoyev, 67), Samedov, Kokorin, Kerjakov (Kanunnikov, 81).
Ogohlantirishlar: Mesba (39), D.Kombarov (57), Kozlov (59), Gilas (87), Kadamuro-Bentaiba (90).
Janubiy Koreya–Belgiya 0:1 (0:0, 0:1)
Gol: 0:1 – 77 Vertongen.
Janubiy Koreya – Chon Son Ren, Li Yun, Xon Chjon Xo, Kim Yen Gvon, Yun Suk Yen, An Guk Yen (Li Gыn Xo, 46), Ki Son Yen, Li Chun Yun, Gu Chja Chxol, Son Xыn Min (Chji Don Von, 73), Kim Shin Uk (Kim Bo Gen, 66).
Belgiya – Kurtua, Vanden Borre, van Beyten, Lomberts, Vertongen, Dembele, Defur, Mertens (Origi, 60), Fellayni, Yanuzay (Shadli, 60), Miralyas (E. Azar, 88).
Ogohlantirishlar: Xon Chjon Xo (35), Dembele (50).
Chetlatish: Defur (44).